عندك صفحة ديال البيع والشراء تعرض فيها سلعة مثلا مأكولات حلويات أملو عسل او مطعم كاتحط صور الاطباق ديالك لي كاتقدم للزبناء … في العالم المتحضر لي الناس واعيين فيه وقاريين وعندهم مستوى كايكتبوا ليك تعليقات حول المنتج ومصدره وسعره وجماليته من قبحه … الا عندنا حنا المجتمعات المتخلفة وحنا ف 2023 باقي بنادم كايكتب ليك " مسح راه كاين لي ما عندو ما يآكل ، واش ما عمركم شفتو الاكل … ؟؟ " يا اخي الاشهارات فالطرقات ديال المطاعم نطمسوهم ؟ الاعلانات ديال التلفاز للمشروبات والمأكولات والحلويات نحبسهم ؟ واش نبيعو ونشريو فميكة كحلة باش الهيف لي فيك او الجوع او الحسد ديالك نتحملوه حنا نيابة عنك ؟؟؟؟ تخيل معايا عندك صفحة كاتبيع فيها حلوى … خاصك تستر وتهضر بالالغاز بحال كاتبيع الحشيش … كتب " الكليان ديالنا … عندنا واحد المنتوج لا داعي لذكر اسمه ومن اي نوع ومن اي جنس لان معانا شي ناس الى شافوه غادي يشبعونا سبان … دوز الخاص " !!!! خدم غير عقلك راه فابور